Stollen
Ένα πλούσιο γλυκό χριστουγεννιάτικο ψωμί με καταγωγή από τη Δρέσδη.
340 γρ. χλιαρό νερό, 10 γρ. μαγιά ξηρή, 1 κουτ. σούπας αλάτι, 115 γρ. ζάχαρη λευκή, κρυσταλλική, 2 μεγάλα αυγά, χτυπημένα ελαφρώς με το σύρμα, 100 γρ. ελαιόλαδο, 55 γρ. κονιάκ, 2 κουτ. γλυκού απόσταγμα βανίλιας, (προαιρετικό), 910 γρ. αλεύρι για όλες τις χρήσεις + επιπλέον για πασπάλισμα, 1/2 κουτ. γλυκού κακουλέ, 250 γρ. ανάμεικτα ψιλοκομμένα ξερά φρούτα και φρουί γκλασέ, 350 γρ. αμυγδαλόπαστα (μάρτσιπαν) – σε μεγάλα σούπερ μάρκετ και σε ντελικατέσεν, 1 αυγό, ανακατεμένο με 1 κουτ. σούπας νερό, για το άλειμμα, άχνη ζάχαρη, για πασπάλισμα
Για να φτιάξουμε το γλυκό χριστουγεννιάτικο ψωμί (stollen), ανακατεύουμε, σε ένα μεγάλο μπολ ή στον κάδο του μίξερ το νερό με τη μαγιά, το αλάτι, τη ζάχαρη, τα αυγά, το ελαιόλαδο, το κονιάκ και το απόσταγμα βανίλιας. Προσθέτουμε το αλεύρι, το κακουλέ και τα ξερά φρούτα, ανακατεύοντας παράλληλα με τον γάντζο ή με ένα κουτάλι. Η ζύμη δεν θα είναι πολύ σφιχτή, αλλά θα σφίξει στη συνέχεια, αφού κρυώσει στο ψυγείο. Σκεπάζουμε το μπολ χαλαρά με μια πετσέτα και αφήνουμε τη ζύμη να ξεκουραστεί για 2 ώρες, έως ότου φουσκώσει. Έπειτα μεταφέρουμε το μπολ στο ψυγείο και αφήνουμε τη ζύμη να κρυώσει καλά και να σφίξει πριν. Υπολογίζουμε μίνιμουμ γύρω στις 3 ώρες, αλλά μπορεί να μείνει στο ψυγείο μέχρι 5 ημέρες (για να τη διατηρήσουμε περισσότερο καιρό, θα τη βάλουμε στην κατάψυξη).Χωρίζουμε τη ζύμη στα τρία (το κάθε κομμάτι θα είναι σαν μικρό πεπόνι και θα ζυγίζει λίγο περισσότερο από 700 γρ.).Βάζουμε το κομμάτι ζύμης πάνω σε αλευρωμένη επιφάνεια, το πασπαλίζουμε με λίγο αλεύρι και με γρήγορες κινήσεις το πλάθουμε, δίνοντάς του σχήμα μπάλας.Με έναν πλάστη το ανοίγουμε σε οβάλ σχήμα και σε πάχος 5-6 χλστ. Χωρίζουμε την αμυγδαλόπαστα σε τρία ίσα κομμάτια και πλάθουμε το καθένα σε μακρόστενο μπαστούνι με μήκος όσο το πλάτος της ανοιγμένης ζύμης. Το τοποθετούμε πάνω στην ανοιγμένη ζύμη, παράλληλα προς τη στενή πλευρά της και περίπου 1/3 από τη μία άκρη της. Ανασηκώνουμε τα υπόλοιπα 2/3 της ζύμης και τα διπλώνουμε πάνω από το μάρτσιπαν, σχηματίζοντας ένα «s». Το τελείωμα της ζύμης στο επάνω μέρος θα πέσει περίπου στη μέση. Μεταφέρουμε προσεκτικά σε λαμαρίνα στρωμένη με λαδόκολλα. Σκεπάζουμε χαλαρά με μεμβράνη και αφήνουμε να ξεκουραστεί σε θερμοκρασία δωματίου για 1 ½ ώρα. Προθερμαίνουμε τον φούρνο στους 180°C και στερεώνουμε τη σχάρα στη μεσαία θέση. Αλείφουμε, το γλυκό χριστουγεννιάτικο ψωμί (stollen), με το αυγό και το ψήνουμε για 35-40 λεπτά, μέχρι να χρυσίσει. Αφήνουμε, το γλυκό χριστουγεννιάτικο ψωμί (stollen), να κρυώσει και πασπαλίζουμε με μπόλικη άχνη.
Αλεύρι (ζύμες),Αυγά,Κονιάκ,Χριστούγεννα,Χορτοφαγικά,Χωρίς γαλακτοκομικά